РЕПУБЛИКА СРБИЈА

Министарство просвете и науке

као промотер пројекта и одговорно за његову реализацију

и

ЈУП Истраживање и развој д.о.о.

Немањина бр. 22-26

11000 Београд

Србија

као наручилац

***објављују***

**ЈАВНИ ПОЗИВ**

**ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ ЗА ЈАВНУ НАБАВКУ**

**НАБАВКА РАЧУНАРА И РАЧУНАРСКЕ ОПРЕМЕ ЗА ПОТРЕБЕ ОБАВЉАЊА НАУЧНОИСТРАЖИВАЧКЕ ДЕЛАТНОСТИ**

**(ИОП/1-2012/Г)**

Финансијски уговор (Истраживање и развој у јавном сектору) између Републике Србије и Европске инвестиционе банке, закључен је 4. марта 2010. године и потврђен од стране Народне скупштине доношењем Закона о потврђивању Финансијског уговора (Истраживање и развој у јавном сектору) између Републике Србије и Европске инвестиционе банке („Службени гласник РС-Међународни уговори“, број 5/10) (у даљем тексту: Финансијски уговор).

Финансијским уговором обезбеђена су средства за спровођење пројекта Истраживање и развој у јавном сектору (у даљем тексту: Пројекат).

ЈУП Истраживање и развој д.о.о, основано од стране Владе Републике Србије за управљање Пројектом, намерава да употреби део средстава из кредита Европске инвестиционе банке ради набавке рачунара и рачунарске опреме за потребе обављања научноистраживачке делатности.

У складу са Финансијским уговором, а на основу члана 7. став 1. тачка 2.(б) Закона о јавним набавкама („Сл. гласник РС” број 116/08), ЈУП Истраживање и развој д.о.о. је донело Одлуку о покретању међународног отвореног поступка набавке рачунара и рачунарске опреме за потребе обављања научноистраживачке делатности, број ИОП/1-2012/Г.

Уговор о набавци добара биће закључен у складу са Условима уговарања који су одређени у конкурсној документацији и свим осталим документима који ће чинити Уговор о набавци добара.

Реализација уговора очекује се у периоду од априла до маја 2012. године.

Критеријум за избор најповољније понуде је најнижа понуђена цена.

Услови које сваки понуђач треба да испуни као и начин на који се доказује испуњеност услова одређени су конкурсном документацијом.

Конкурсна документација се може преузети на адреси: ЈУП Истраживање и развој доо, 11000 Београд, Макензијева бр. 24, сваког радног дана од дана објављивања јавног позива у времену од 12 до 16 часова уз подношење овлашћења за преузимање конкурсне документације и доказ о уплати 50,00 евра у динарској противвредности по средњем курсу Народне банке Србије на дан уплате, бесповратно. Уплата се врши на рачун ЈУП Истраживање и развој доо код Комерцијалне банке број 205-160097-44, шифра плаћања 221, позив на број ИОП/1-2012/Г са назнаком „Трошкови конкурсне документације“. Понуђачима који упуте захтев за достављање Конкурсне документације, иста ће бити послата поштом о трошку понуђача без преузимања одговорности за губитак или кашњење.

Подаци за плаћање у страној валути (ЕУР) за нерезиденте:

Intermediary Bank/ Correspondent Bank

Swift – BIC: COBADEFF

Name: COMMERZBANK AG

City, Country: FRANKFURT AM MAIN, GERMANY

Account with institution/ Beneficiary’s Bank

Swift – BIC: KOBBRSBG

Name: KOMERCIJALNA BANKA AD BEOGRAD

Street: Svetog Save 14

City, Country: 11000 Belgrade, Republic of Serbia

Beneficiary

IBAN/ Account Number: RS 35205007010039485382

Company name: JUP ISTRAŽIVANJE I RAZVOJ DOO BEOGRAD

Street: NEMANJINA 22-26

City, Country: Beograd – Savski venac, Republic of Serbia

Понуде се достављају путем поште на адресу ЈУП Истраживање и развој доо, ул. Макензијева бр. 24, 11000 Београд или лично сваког радног дана од 10.00 до 16.00 часова на исту адресу.

Све понуде морају да садрже гаранцију понуде у износу од 50.000,00 евра, наплативо у динарској противредности обрачунато по средњем курсу НБС на дан наплате за понуђаче резиденте Републике Србије.

Понуђач је дужан да понуде достави у две одвојене запечаћене коверте „Оригинал“ и „Копија“ које ће бити запечаћене у спољној коверти и са назнакама предвиђеним конкурсном документацијом.

Крајњи рок за достављање понуда је 12. март 2012. године до 12.00 часова.

Понуде које стигну после рока наведеног у претходном ставу сматраће се неблаговременим. Неблаговремене понуде се неће отварати и по окончању поступка отварања ће бити враћене понуђачу, са назнаком да је понуда поднета неблаговремено.

Јавно отварање понуда ће се обавити 12. марта 2012. године, у 13.00 часова у просторијама ЈУП Истраживање и развој д.о.о, ул. Макензијева бр. 24 Београд, уз учешће овлашћених представника понуђача.

Додатне информације о набавци, укључујући и оне о начину увида у конкурсну документацију, могу се добити сваког радног дана у времену од 12,00 до 16,00 часова на следећи начин:

Web: [www.piu.rs](file:///C%3A%5CUsers%5CJelena%20Petrovi%C4%87%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CZ3QG1MW3%5Cwww.piu.rs)

E-mail: tender@piu.rs

Број телефона: +381652009110